Ann Allebach

Ann Jemima Allebach (1874ko maiatzaren 8a – 1918ko apirilaren 27a) estatubatuar ministro, hezitzaile eta sufragista izan zen. 1911ko urtarrilaren 15ean, Ipar Amerikako lehen emakume ministro mennonita izan zen. Ez zegoen beste emakume mennonita ordenaturik egon, 1973ra arte. 

Allebach Kings County-ko (New York) lehen emakume hautatua izan zen, konbentzio politiko nazional batean ordezkari izateko. Chicagon egin zen 1912ko Errepublikanoen Konbentzio Nazionalerako aukeratu zuten, baina ez zioten joaten utzi. Siracusako Alderdi Progresistaren Estatuko Konbentzioaren 18. Batzarraren barrutian delegatua zen.

 Bizitza 

 Haurtzaroa eta hezkuntza 
Ann Jemima Allebach 1874ko maiatzaren 8an jaio zen Montgomery konderrian, Pennsylvanian, eta Schwenksvilletik gertu hazi zen. Bere gurasoak Sarah Markley Allebach eta Jacob R. Allebach ziren, merkatari arrakastatsuak, bere aita gainera bankaria eta postaria zen. Eden kongregazioan bateatu zuten. Txikitan, Kristau Esfortzuko Gazteen Elkarteko kapitulu bat sortu zuen bere jaioterrian.  1893an, East Orangeko (New Jersey) eskola bateko zuzendari bihurtu zen, eta unibertsitate ikasketak hasi zituen. Ursinus College-n, New York-eko Unibertsitatean, Columbia-ko Unibertsitatean eta Batasunaren Teologia Seminarioan ikasi zuen. 

 Ibilbidea 
Ikasketak egin ondoren, Pennsburg-eko (Pennsylvania) Perkiomen Seminarioan irakatsi zuen. 

 Ordenazioa 
Bere jaioterriko elizako ministroari eta aholkulariari, eta Filadelfiako ministro bati, N.B. Grubb-i  ordenazioa eskatu zien. Bere eskaerarekin ados egon ziren, nahiz eta Pennsylvaniako alde horretako kultura, oro har, hainbat hamarkadatan zehar emakume ministroen aurka egon zen. 1911ko urtarrilaren 15ean ordenatu zen Filadelfiako Lehen Eliza Mennonitan. Ordenatu ondoren, New York hirira itzuli zen, Brooklynen biziz. 

1913ko ekainean esan zuen: "Kontinente amerikarrak mundu amerikar bat begiestuko eta inspiratuko duena, hiritasun zuzen eta berdintasunen menpean, denboran, aurreikusten eta iragartzen dut. Ez mundu bat ez kontinenterik antzeko kontrolpean, gobernu moralizatu eta izpiritualizatuekin baizik, askatsun, berdintasun, justizia eta aukera lege egokiaz zuzenduta, jende zuzenaz inspiratuta zuzentasuna maitatuz, maltzurkeria gorrotatuz, ahulak lagunduz eta gizatasuna bereskuratuz anaitasun eta ahizpatasun-planoan eta Aita jainkorekin eskutik joango da."                                                        

 Predikatzeko eta sufragio eskubidea 
New York hirira itzuli ondoren, emakumeek predikatzeko eskubideari buruz hitz egin zuen, eta emakumeen boto eskubidearen alde ere mintzatu zen. Brooklynen, Marcy Avenueko Eliza Bataiatzailean predikatu zuen 1913tik 1915era. Txiroak ere ministro egin zituen, eta New Yorkeko alkateak etxeko erlijioari eta gizarte zerbitzuei buruzko konferentzia bat antolatzeko eskatu zion.  Sarritan, Pennsylvania-ra gonbidatzen zuten predikatzera. Bere konpromezu kristaua eta oratoria sutsuak audientzi handiak eta jakinguratsuak erakartzen zituen. 1916an, Long Islandeko Sunnyside Eliza Erreformatuko ministro izatera deitu zuten.

 Heriotza eta legatua 
1918ko apirilaren 27an hil zen, bihotzekoak jota bere bizitza laburra baina bizia amaituz.  Ipar Amerikan ordenatutako lehen ministro mennonita izan zen.

 Erreferentziak 

 Bibliografia 
  Fretz, J. Herbert (1990). "Allebach, Ann Jemima (1874 - 1918 )" Global Anabaptist Mennonite Encyclopedia Online 
  Skinner Keller, Rosemary; Radford Ruether, Rosemary; Cantlon, Marie (2006) "Women of Anabaptist Traditions"  (Anabaptistaren tradizioko emakumeak) Encyclopedia of Women and Religion in North America: Women and religion: methods of study and reflection. ( Ipar amerikako emakumeen eta erlijoiaren enziklopedia:  Emakumeak eta erlijioa: ikasketa eta hausnarketa erak) Vol.1. Indiana University Press
  "Ann J. Allebach agurgarriak, ezaguna Berks-en, Lanari buruz hitz egiten du" The Reading Eagle. Reading Pennsylvania. 1911ko abenduaren 20a.  Bereskuratuta 2015eko abenduaren 5ean.

 Kanpo estekak 

Kategoria:Estatubatuarrak
Kategoria:Apaizak
Kategoria:Ameriketako Estatu Batuetan hildakoak
Kategoria:Menonitak